Charlottesville
Store norske leksikon,Geografi,Verdens geografi,Nord- og Mellom-Amerika,USAs geografi,Byer i USA
Charlottesville er en by i USA i delstaten Virginia, cirka 100 km nordvest for Richmond. Byen har 48 019 innbyggere (US Census, 2017), og er sete for delstatsuniversitetet, grunnlagt 1819.
De eldste universitetsbygningene, oppført 1805–24 i nyklassisistisk stil, er tegnet av Thomas Jefferson og står på UNESCOs verdensarvliste. I nærheten av byen ligger hjemmene til Thomas Jefferson (Monticello) og James Monroe (Ash Lawn).Charlottesville ble grunnlagt i 1737 og fikk bystatus i 1888. Les mer i Store norske leksikon Virginia USA USAs geografi Eksterne lenker UNESCO om Monticello og University of Virginia